हरम में 600 महिलाओं और 3 बेगमों में सबसे प्रभावशाली, किन्नर करते रखवाली
Karnataka Tipu Sultan Controversy - अगले महीने की 10 तरीख को कर्नाटक विधान सभा के चुनाव होने वाले हैं। इससे पहले यहां सियासत का पारा गर्म होता जा रहा है।
अगले महीने की 10 तरीख को कर्नाटक विधान सभा के चुनाव होने वाले हैं। इससे पहले यहां सियासत का पारा गर्म होता जा रहा है। टीपू सुल्तान और उनकी विरासत को लेकर राजनीतिक पार्टियां आमने-सामने आ गई हैं। 22 अप्रैल को बीजेपी नेता और केंद्रीय गृह मंत्री अमित शाह की रैली टीपू सुल्तान के जन्म स्थान देवनहल्ली में होने वाली थी। लेकिन बारिश की वजह से यह रैली टल गई।
टीपू सुल्तान पर राजनीतिक गहमा-गहमी
दरअसल, पिछले कुछ साल से टीपू सुल्तान और उरी गोड़ा और नांजे गोड़ा के मामले पर कर्नाटक में राजनीतिक गहमा-गहमी चल रही है। इस दौरान टीपू सुल्तान की बेगमों के बारे में काफी कुछ कहा जाता रहा है। आज टीपू सुल्तान की बेगमों के बारे में बात करते हैं जिनके बारे में बहुत कम जानकारी ही मिलती है-
आगे बढ़ने से पहले इस पोल में अपनी राय देते चलें-
एक मंडप में दो लड़कियों संग टीपू की कराई गई शादी
इतिहासकार किरमानी के मुताबिक, टीपू सुल्तान की तीन बेगमें थीं-पादशाह बेगम, रुकैया बानो बेगम और खदीजा जमानी बेगम। साल 1771 की बात है, टीपू की शादी से जुड़ी यह कहानी तब शुरू होती है जब उनके पिता हैदर अली खान अर्काट के इमाम साहिब बक्शी से अपने बेटे के लिए उनकी बेटी नायुत (Nayut) का हाथ मांगने गए।
लेकिन टीपू सुल्तान की मां ने इसकी रजामंदी नहीं दी। वह टीपू की शादी अपने करीबी लाला मियां की बेटी से कराना चाहती थीं। उन्होंने लाला मियां की बेटी से शादी का दिन भी तय कर लिया।
हैदर अली को जब यह बात पता चली तो वे आगबबूला हो गए, क्योंकि उन्होंने इमाम साहिब को इस बारे में वचन दिया था। हैदर अली ने आदेश दिया कि शादी की उसी तय तारीख को दोनों लड़कियों के साथ टीपू सुल्तान का निकाह कराया जाए। आदेश के मुताबिक ही टीपू सुल्तान का निकाह दोनों लड़कियों से करा दिया गया।
नाममात्र की बेगम रही इमामबक्शी की बेटी
इमाम बक्शी की बेटी नायूत, जिसे पादशाह बेगम नाम दिया गया था, वह टीपू सुल्तान के लिए नाममात्र की पत्नी रहीं जबकि लाला मियां की बेटी रुकैया बानो बेगम की सुल्तान की नजर में ज्यादा अहमियत थी। हालांकि, 1792 में टीपू और अंग्रेजों के बीच श्रीरंगपट्‌टनम की लड़ाई वाले दिन रुकैया बानो बेगम की मौत हो गई।
बच्चे को जन्म देते हुए हुई तीसरी बेगम की मौत
1796 में टीपू ने खदीजा जमन बेगम से निकाह किया। लेकिन, एक साल बाद ही बच्चे को जन्म देते समय उसकी मौत हो गई।
जनानखाना जब आया अंग्रेजों के कब्जे में तब हुआ एक और खुलासा 
अंग्रेजों और मैसूर के बीच हुए चौथे युद्ध के बाद ब्रिटिश सरकार ने उसके जनानखाने को भी अपने कब्जे में ले लिया था। उस ‘जनाना’ का इंचार्ज बनाए गए एक अंग्रेज अधिकारी ने बताया कि टीपू सुल्तान की एक चौथी पत्नी भी थी। उसका नाम बुरांटी बेगम बताया गया था।
उसी अधिकारी ने ये भी जानकारी दी कि टीपू सुल्तान के कुल 12 बेटे और 8 बेटियां जीवित मिले थे, जिनमें सबसे बड़े बेटे का नाम फतेह बहादुर था। उसने इस बात पर हैरानी जताई थी कि टीपू सुल्तान को इन संतानों की मांओं के बारे में कुछ जानकारी ही नहीं थी।
टीपू सुल्तान के हरम में थीं 601 महिलाएं
‘Tiger: The Life of Tipu Sultan’ की लेखिका केट ब्रिटलबैंक (Kate Brittlebank) ने टीपू सुल्तान के हरम के बारे में जानकारी दी है। उन्होंने लिखा है कि 1799 में श्रीरंगपट्टनम स्थित टीपू सुल्तान के हरम में 601 महिलाएं थीं।
ये महिलाएं सिर्फ टीपू सुल्तान की ही नहीं, बल्कि उसके अब्बा हैदर अली की भी थीं। इनमें से 333 महिलाएं टीपू सुल्तान की थीं और 268 महिलाएं उसके पिता हैदर अली की। हैदर अली की मौत के बाद भी वो महिलाएं उस हरम में थीं। ‘जनाना’ की रखवाली के लिए किन्नरों को रखा गया था।